[{"text_idx": "#000001", "text": "Fel rhan o\u2019r rhaglen hon, cafodd (a chaiff o hyd) plant ysgol yn yr Almaen eu haddysgu am yr Holocost. Yn ogystal, roedd (ac mae o hyd) yn orfodol iddyn nhw fynd ar deithiau ysgol i wersylloedd crynhoi i weld a\u0302\u2019u llygaid eu hunain tystiolaeth o\u2019r troseddau yn erbyn dynoliaeth a gyflawnwyd gan eu hynafiaid, er mwyn sicrhau na fydd hanes yn ailadrodd ei hun."}, {"text_idx": "#000004", "text": "Y gwir trist amdani yw ni wnaeth unrhyw wareiddiad fyth newid ei ymddygiad yn radical (yn hytrach na chymryd camau\u2019n gymharol llai sylfaenol fel ailgylchu neu osod targedau newid hinsawdd) oherwydd pryderon rhagweithiol ac allgarol er lles cenedlaethau\u2019r dyfodol."}, {"text_idx": "#000006", "text": "Yn achos yr Almaen, achoswyd hynny gan ddatguddiad erchyllterau\u2019r Holocost ynghyd a\u0302\u2019r ffaith i\u2019r Almaen golli\u2019r Ail Ryfel Byd, fel ydym oll yn gwybod."}, {"text_idx": "#000008", "text": "Bydd unrhyw un sydd wedi ymweld a\u0302 Berlin yn y blynyddoedd diwethaf yn ymwybodol iawn o Gofeb y Holocost siw\u0302r o fod."}, {"text_idx": "#000009", "text": "Mae hi\u2019n cwmpasu arwynebedd o bron i bump erw o dir drws nesaf i un o\u2019r gwestai drutaf y ddinas (ble mae\u2019r Frenhines yn aros yn ystod bob ymweliad, hyd y gwn)."}, {"text_idx": "#000010", "text": "Mae\u2019r gofeb yn cynnwys 2,711 o lechi concrit enfawr, ac mae pob un ohonyn nhw\u2019n symboleiddio nifer fawr o Iddewon wedi\u2019u llofruddio."}, {"text_idx": "#000011", "text": "A allwch chi ddychmygu cofeb ddirfawr i\u2019r dioddefwyr trefedigaethiad Prydeinig ynghanol Llundain?"}, {"text_idx": "#000035", "text": "Wrth son am Vergangenheitsbewa\u0308ltigung a\u2019r Almaen: tybed a yw ei ysbryd yn cyffwrdd a\u0302 phawb. Nid yw pawb yn yr Almaen yn cefnogi polisi llywodraeth Frau Merkel i agor eu drysau i ffoaduriaid o\u2019r Dwyrain Canol. Mae pleidiau asgell dde eithafol yn cael lefelau newydd o gefnogaeth ar draws Ewrop. Ni welai pawb yng Ngwlad Groeg ysbryd Vergangenheitsbewa\u0308ltigung ym mholisi\u0308au\u2019r Almaen tuag atyn nhw ers 2009. A ydy\u2019r Almaenwyr wedi anghofio effeithiau iawndaliadau arnynt hwythau ar o\u0302l y Rhyfel Byd Cyntaf? Yn rhy aml os dysgir gwersi hanes o gwbl y maen nhw\u2019n brysur fynd yn angof. Wrth son am... Read more \u00bb"}]